# data[].attributes.body
Pokalbis. Kaip ir iš ko išauga augalas. Klausimai: Iš ko išauga augalas? Kokia augalo dalis išlenda pirmiausia? Kaip atrodo daigelis?

Aiškinimas. Augalai, kaip ir žmonės ar gyvūnai, dauginasi, kad užaugtų nauji augalai. Jie tai daro keliais skirtingais būdais.

1. Iš sėklos. Dauguma augalų išaugina sėklas. Kai sėkla nukrenta į žemę, gauna vandens ir saulės, pradeda dygti, obelys, gėlės, pupos.

2. Iš dalelių. Stiebo, šaknies ar lapo. Kai kurie augalai užauga iš mažos savo dalelės, nupjovus stiebą ir pasodinus, iš jo gali išaugti bulvės, svogūnai, žemuogės.

3. Iš žiedo per vėją ar vabaliukus. Kai žydintį augalą aplanko bitutės ar vėjas, jos perneša žiedadulkes ir užauga gėlės, medžiai, javai.

Demonstravimas. "Kaip dygsta sėklos" https://youtu.be/rzQFFB9uUyc?si=V9Ap7TMNO73z3n57

Žaidimas. „Mažoji sėkla auga“. Suprasti, kaip dygsta sėkla, per kūno judesius ir vaidmenį. Pasakojimas su judesiais.

1. Sėkla ilsisi – vaikai tupi tyliai ant žemės.

2. Ateina lietutis – pirštukais barbena per grindis.

3. Šviečia saulė – pakelia galveles, ima stiebtis.

4. Sėkla dygsta – atsistoja, iškelia rankas kaip daigelis. Auga stiebas, lapeliai – pamažu tiesia rankas į šalis kaip lapus.

6. Išsiskleidžia žiedas – plačiai išskleidžia rankas kaip žiedlapį.

# data[].attributes.body
1. Įžvelgs augalų panašumus ir skirtumus, pagal kuriuos juos grupuos. Dalinsis savo žiniomis kur augalai auga ir kokių sąlygų jiems reikia.

2. Įgyvendindamas kūrybinius sumanymus, derins bent dvi mokytojo pasiūlytas skaitmenines priemones (fotografavimą, piešimą).

3. Tyrinės, kaip auga augalai.

4. Dalinsis patirtimi apie veiklos procesą ir rezultatą, pasakys, ko ir kaip mokėsi.

5. Spręsdamas problemą samprotaus, kas pavyko (nepavyko).

# data[].attributes.body
Vaikų pasiekimai:

1. Aplinkos pažinimas. Įžvelgia <...> augalų kai kuriuos panašumus ir skirtumus, pagal kuriuos juos grupuoja. Dalinasi savo žiniomis <...> kur kokie augalai,<...> kokių sąlygų jiems reikia. (6 žingsnis).

2. Skaitmeninis sumanumas. Įgyvendindamas kūrybinius sumanymus, derina bent dvi mokytojo pasiūlytas vaiko gebėjimus atitinkančias skaitmenines priemones (fotografavimą, piešimą). <...> (6 žingsnis).

3. Tyrinėjimas. <...> Tyrinėja, kaip auga augalai <...> (6 žingsnis).

4. Mokėjimas mokytis. Noriai dalinasi patirtimi apie veiklos procesą ir rezultatą, pasako, ko ir kaip mokėsi, kas pavyko (nepavyko), ką dar norėtų išbandyti, ko išmokti. (6 žingsnis).

5. Problemų spendimas. Spręsdamas problemą samprotauja, kas pavyko (nepavyko), ką galima daryti toliau ar kitaip. (5 žingsnis).

# data[].attributes.body
Pokalbis. Apie augalus. Klausimai: Ar augalai yra gyvi? Kodėl taip manai? Ką reikia daryti, kad augalas galėtų augti? Iš ko išauga augalas?

Aiškinimas. Medžiai, gėlės, žolė, daržovės, visa tai yra augalai. Jie gyvena kartu su mumis pasaulyje ir yra labai svarbūs. Nors augalai nekalba ir nevaikšto, jie yra gyvi, jie auga, kvėpuoja, geria vandenį ir mėgsta saulutę, visai kaip mes mėgstame šiltą dieną. Augalas paprastai prasideda nuo mažos sėklytės. Tą sėklytę galima pasėti į žemę. Jei ją palaistysime ir ji gaus pakankamai saulės šviesos, iš jos išdygs mažas daigelis. Daigelis pamažu augs, leisis šaknys į žemę, stiebelis kils į viršų, išsiskleis lapeliai, o vėliau gali užaugti ir žiedas ar vaisius. Kiekvienas augalas auga savo tempu, bet visi nori to paties, šviesos, vandens ir šilumos. Augalai mums labai padeda. Jie valo orą, kurį kvėpuojame, ir gamina deguonį, be jo negalėtume gyventi nei mes, nei gyvūnai. Augalai mums duoda daug maisto, obuolius, kriaušes, morkas, pomidorus. Iš augalų taip pat daromi vaistai, rūbai, baldai, popierius. Netgi medžių šakos ir lapai padeda gyvūnams, paukščiai ten suka lizdus, voverės slepia riešutus, o vabaliukai ten gyvena kaip mažuose nameliuose. Augalai auga visur, miškuose, pievose, soduose, daržuose, parkuose ir net mūsų namuose vazonėliuose. Jie būna įvairiausių spalvų, formų ir dydžių. Vieni auga labai aukšti kaip medžiai, o kiti žemai. Kai kurie žydi pavasarį, kiti vasarą, o kai kurie net žiemą. Todėl augalus reikia mylėti, saugoti ir prižiūrėti.

Demonstravimas. Įvairių augalų demonstravimas interaktyvioje lentoje.

Žaidimas. Atminties kortelės. https://learningapps.org/10224342

# data[].attributes.body
1. Žaidimas. Laisvieji žaidimai susieti su tema.

2. Meninė veikla. Priemonės: lapo padalyto į 4 dalis ir spalvotų pieštukų. Eiga: vaikai piešia keturis augalo augimo etapus: sėkla žemėje, išdygęs daigas, augalas su lapais, žydintis augalas. Po piešimo galima paklausti: Ką pirmiausia daro sėkla? Ko jam reikia, kad augtų?

3. IT. Kryžiažodis pagal medžių pavadinimus.

# data[].attributes.body
1. Meninė veikla. "Grupinė koliažo pieva". Reikės: didelio popieriaus lapo, spalvoto popieriaus, žirklių, klijų, pieštukų, sėklyčių, džiovintų lapelių. Eiga: grupė kuria vieną didelį kūrinį, pievą. Kiekvienas vaikas atsakingas už vieną augalą, vienas daro saulėgrąžą, kitas, tulpę, kitas, žolę. Pabaigoje visa pieva suklijuojama į vieną vaizdą.

2. Meninė veikla. "Augalų anspaudai". Reikės: dažų, teptukų, storų lapų, kopūstų ar salotų, gėlių, popieriaus. Eiga: vaikai ima augalų lapus, juos padengia dažais ir spaudžia ant popieriaus. Grupelė gali kurti bendrą gėlių sodą. https://vaikystesskrynele.lt/antspaudu-piesiniai/

# data[].attributes.body
Visos grupės veikla:

1. Tyrinėjimas. "Ieškau augalo". Vaikai gauna lapą su užduotimis: surask 3 skirtingus lapus, mažas, didelis, surask augalą su žiedu, surask medį, kurio lapai dar maži. Vaikai renkasi po 2–3 rastus dalykus ir tyrinėja. Skatinama pačiupinėti, pauostyti, palyginti.

2. Praktinė veikla. "Sodinu". Užduotis: Vaikai kiekvienas pasodina po pupą į mažą vazonėlį. Kiekvienas pažymi savo vardą ant vazonėlio. Klausimai vaikams: Kaip manai, kada tavo augalas pradės dygti? Ko jam reikės? Kaip dažnai laistysi?

# data[].attributes.body
1. Meninė veikla. „Sėklos teatras“. Reikės: batų dėžės arba mažos kartoninės dėžutės, viena vaikui ar grupelei, spalvoto popieriaus, plastilino, siūlų, sėklyčių, klijų, žirklių, pieštukų, gamtinių medžiagų, lapelių, šakelių, akmenukų, lipdukų. Eiga: vaikai iš dėžutės sukuria „mini teatrą“. Kiekvienas modeliuoja: sėklą po žeme (iš plastilino ar klijuotą), šaknis (iš siūlų), daigą (iš popieriaus arba šakelių), saulę, lietų – kad būtų aišku, kas padeda augti.

2. IT. Gėlės augimo ciklas. https://learningapps.org/view11226088?&allowFullscreen=1

# data[].attributes.body
1. Eksperimentas. „Gėlių vandens spalva“. Reikės: balta gėlė, ramunė, gvazdikas, stiklinė, vanduo, maistiniai dažai. Eiga: į stiklinę pripilkite vandens, įlašinkite maistinių dažų. Įmerkite baltą gėlę.

2. Eksperimentas. „Sėklos stebuklas“. Reikės: pupų ar lęšių, vatos, stiklinės, vandens. Eiga: į stiklinę įdėkite šlapią vatą. Ant viršaus uždėkite kelias sėklas. Palikite šviesioje vietoje.

3. Eksperimentas. „Saulė ar šešėlis?“. Reikės: dviejų vienodų vazonėlių su pasodinta pupa ar daigu. Eiga: vieną pastatykite ant palangės, kitą, šešėlyje. Laistykite vienodai. Po kelių dieną matysis skirtumas.

# data[].attributes.body
Pokalbis. Apie augalų sandarą. Klausimai: Kur yra šaknys? Ką jos daro? Kokia spalva yra lapai? Ar jie visi vienodi? Kokia augalo dalis auga į viršų? O kuri į apačią?

Aiškinimas. Augalas, tai gyvas daiktas, kuris auga gamtoje: pievoje, darže, miške ar net kambaryje. Jis, kaip ir mes, turi skirtingas dalis, kurios jam padeda gyventi, augti ir daugintis. Šaknys būna po žeme. Nors jų nesimato, jos labai svarbios. Jos laiko augalą stipriai įsikibusį į žemę, kad vėjas jo nenupūstų. Jos geria vandenį ir mineralus iš žemės, tai augalo maistas. Kai kurie augalai turi storas šaknis, pavyzdžiui, morkos ar burokėliai. Stiebas, tai augalo „kaklas“ arba „kūnas“. Jis jungia šaknis su lapais ir žiedais. Per stiebą vanduo ir maistas keliauja iš šaknų į kitas dalis. Stiebas laiko lapus ir žiedus, kad jie pasiektų saulę. Lapai, tai kaip augalo „rankos“. Jie gaudo saulės šviesą ir orą, iš kurių pagamina maistą. Lapai būna įvairių formų ir dydžių, ilgi, platūs, smailūs. Kai kurių augalų lapai keičia spalvą rudenį, tai ženklas, kad augalas ruošiasi poilsiui. Žiedas, tai graži, spalvinga augalo dalis. Žiedai vilioja vabzdžius, pavyzdžiui, bites ir drugelius. Vabzdžiai padeda augalui, kad jis galėtų turėti sėklų. Iš žiedo kartais užauga vaisius, obuolys, kuriame slepiasi sėklos.

Demonstravimas: https://app.genially.com/editor/67a5ae9432dff7e9c8757d10

https://youtu.be/jPPAIS08NbY?si=1HSAtp7CAruwgiCT

Žaidimas. „Sudėk augalą“ iš popierinių detalių.

# data[].attributes.body
1. Meninė veikla. „Sudėk augalą“. Priemonės: iš popieriaus paruoštos augalo dalių formos, šaknys, stiebas, lapai, žiedas, sėkla. Vaikai dėlioja augalo dalis į teisingas vietas ir klijuoja.

2. Meninė veikla. „Mano augalo piešinys“. Priemonės: popierius, pieštukai, flomasteriai. Vaikai piešia savo svajonių augalą su spalvingais lapais, ilgais stiebais ar keistos formos žiedu. Po to pasakoja, kur šaknys? Kam jos reikalingos? Kokia augalo dalis jam labiausiai patinka?

3. Tyrinėjimas. „Tikras augalas“. Priemonės: tikras augalas ar jo dalys, pupelės daigas, didinamasis stiklas, lapas su augalo schemos kontūru. Vaikai apžiūri augalą, liečia, uosto, stebi su lupa. Po to nuspalvina paruoštą schemą, suklijuoja dalis.

# data[].attributes.body
1. Žaidimas. „Gyvas augalas“. Vaikai pasiskirsto vaidmenimis, vienas yra šaknys, kitas stiebas, kiti lapai, žiedas, sėkla, saulė, lietus. Visi kartu inscenizuoja, kaip auga augalas, saulė šviečia, lietus lyja. Šaknys „geria vandenį“, stiebas „auga aukštyn“, lapai „gaudo šviesą“, žiedas „pražysta“.

2. Meninė veikla. „Didysis augalas ant popieriaus“.

Ant didelio popieriaus vaikai kartu piešia milžinišką augalą, susitardami, kas ką pieš, vieni šaknis, kiti, stiebą, lapus, žiedą. Po to visi piešia šalia saulę, lietų, vabzdžius.

3. Tyrinėjimas. „Kas tai?“. Grupė gauna dėžutę su tikromis augalo dalimis, šaknimis, lapais, žiedais, stiebais.
Vaikai užsimerkę turi atspėti, kokią dalį liečia ar mato.

# data[].attributes.body
Visos grupės veikla:

Išvyka: ekskursija į botanikos sodą.

# data[].attributes.body
Pokalbis. Apie augalų naudą. Klausimai: Kam mums reikalingi augalai? Ar augalai padeda mums kvėpuoti? Kaip? Ką daro medžiai vasarą? Kuo jie naudingi? Ar augalai padeda bitėms, boružėms, drugeliams? Kaip?

Aiškinimas. Augalai yra labai svarbūs mūsų gyvenime. Jie padeda mums kvėpuoti, kai augalai auga, jie gamina orą, kuriuo kvėpuojame. Be augalų negalėtume gyventi. Augalai mums duoda daug maisto, vaisius, daržoves, uogas. Kai kuriuose augaluose yra vaistų, jie padeda žmonėms pasveikti. Medžiai ir krūmai duoda medienos, iš kurios gaminami stalai, kėdės, namai, net popierius, ant kurio piešiame. Augalai yra naudingi ir gyvūnams. Bitės renka žiedadulkes iš žiedų, drugeliai ir vabaliukai gyvena tarp lapų. Kai kurie gyvūnai valgo augalus, žolę, lapus, sėklas. Be to, augalai puošia mūsų aplinką, gėlės džiugina, žolė ir medžiai sukuria pavėsį, miškai ramina. Todėl labai svarbu augalus saugoti, prižiūrėti, nelaužyti ir nešiukšlinti jų aplinkoje.

1. Žaidimas. Paruošiamos kortelės su paveikslėliais ar žodžiais: obuolys, mediena, gėlė, bitė ant žiedo, morka, arbata, medis, popierius, oras. Vaikai sėdi ratu. Vienas vaikas ištraukia kortelę ir garsiai ją parodo visiems. Grupė turi atspėti ar pasakyti, kuo šis augalas yra naudingas: jei kortelėje „obuolys“, atsakymai gali būti: valgomas, skanu, duoda mums vitaminų. Jei „medis“, iš jo gaminamas popierius, suteikia pavėsį, gamina deguonį.

# data[].attributes.body
1. Meninė veikla. "Piešiu, ką duoda augalai". Nuspalvinti arba nupiešti vieną ar kelis augalus ir tai, ką iš jų gauname, obuolį, gėlę, arbatą, popierių. Priemonės: piešimo lapas, flomasteriai, pieštukai.

2. Meninė veikla. "Priklijuok, ką duoda augalai". Priemonės: spausdinti paveikslėliai, klijai, lapas. Vaikai gauna paveikslėlius su įvairiais objektais (sultys, mediena, arbata, žiedas) ir juos suklijuoti šalia augalo paveikslėlio (obuolio, liepų, medžio).

3. Meninė veikla. "Maisto iš augalų rūšiavimas". Priemonės: kortelės su maisto vaizdais, dviejų spalvų dėžutė „iš augalų“ ir „ne iš augalų“. Iš pasirinktų maisto paveikslėlių (vaisių, batai, daržovių, pieštukai, grūdų) vaikas turi atrinkti tik tuos, kurie yra iš augalų.

# data[].attributes.body
1. Žaidimas. „Aš pasakoju, tu spėji“. Vienas vaikas grupelėje pasakoja apie augalą, bet nemini jo pavadinimo: „Aš esu žalias, mane deda į arbatą, turiu stiprų kvapą“. Kiti vaikai spėja, apie kokį augalą kalbama.

2. Žaidimas. „Tiesa ar netiesa“. Grupelėms sakomi teiginiai apie augalus, o vaikai turi nuspręsti, ar tai tiesa, ar ne. „Augalai gamina mums deguonį.“ „Iš medžio galima pasidaryti batus.“ Vaikai gali balsuoti pakeldami taip ar ne korteles.

3. Žaidimas. „Sujunk gyvūną su augalu“. Kiekvienai grupei duodami paveikslėliai ar kortelės: vienose, gyvūnai, kitose, augalai. Užduotis – surasti, kuris gyvūnas naudoja tą augalą arba su juo susijęs. Pavyzdžiui, bitė ir gėlė (renka nektarą), paukštis ir medis (ten gyvena), triušis ir žolė (ėda).

# data[].attributes.body
Visos grupės veikla:

1. Žaidimas. „Augalų dovanos estafetė“. Priemonės: kortelės su vaizdais, dėžės, juosta. Eiga: vaikai suskirstomi į 2–3 komandas. Kiekviena komanda rikiuojasi prie starto linijos. Vienas po kito vaikai bėga iki dėžės, kurioje yra kortelės su paveikslėliais, vaisiai, mediena, arbata, gėlė, vaistas, oras. Vaikas išsirenka vieną kortelę, grįžta pas savo komandą ir garsiai pasako: „Augalai duoda obuolius“. Kortelė dedama į komandos „lobį“. Laimi ne greičiausi, o tie, kurie teisingai pasako, kuo naudinga tai, ką rado.

# data[].attributes.body
Pokalbis. Vyksta pokalbis su vaikais apie augalus, kaip ir iš ko augalai augalų sandara, ir kokia yra augalų nauda.

Aiškinimas. Šią savaitę kalbėjome apie tai, kas yra augalai ir kuo jie mums svarbūs. Sužinojome, kad augalai auga iš sėklų, o tam jiems reikia žemės, vandens, saulės šviesos ir oro. Stebėjome, kaip iš mažos sėklytės pirmiausia išauga šaknys, paskui stiebelis, lapeliai, o vėliau, žiedas ar vaisius.

Kalbėjome ir apie augalų sandarą, augalas turi šaknis, kurios geria vandenį ir laiko augalą žemėje. Stiebą, kuris laiko augalą ir keliauja vanduo. Lapus, kurie padeda augalui kvėpuoti ir augti. Žiedus ir vaisius, kurie padeda augalams daugintis ir duoda mums sėklas arba maistą. Taip pat aptarėme, kokia yra augalų nauda. Sužinojome, kad augalai duoda mums maistą, vaisius, daržoves, uogas, žoleles. Iš jų gauname orą, kuriuo kvėpuojame. Jie puošia aplinką, teikia pavėsį.

Pasaka. "Žalia pasaka". https://youtu.be/K3hr2_NoeTU?si=XkkOPmvKvvwdfs-O

# data[].attributes.body
1. "Sėklos pažinimo dėžutė". Pasirinkti keletą skirtingų sėklų, pupelių, saulėgrąžų, žirnių ir jas apžiūrėti: palyginti dydį, spalvą, formą. Pabandyti pasakyti, kokio tai augalo sėkla. Pasakyti mokytojui iš kur ši sėkla atsirado ir kas iš jos išaugs.

2. "Augalų dalių dėlionė". Vaikai gauna korteles su įvairiomis augalo dalimis ir jų pavadinimais, šaknis, stiebas, lapas, žiedas, vaisius. Vaikai turi suskirstyti, kurios dalys priklauso augalui. Sujungti vaizdą su žodžiu.

3. „Rask ir pasakyk“. Vaikai grupėje ar lauke ieško tikro augalo (vazonėlio, žolelės, šakelės) ir pasako apie jį bent 2–3 sakinius: Koks tai augalas? Ką jis turi: šaknis, stiebą, lapus? Kaip jis gali būti naudingas žmonėms ar gyvūnams? Jei vaikas nežino pavadinimo – gali apibūdinti: koks kvapas, spalva, ar lapeliai šiurkštūs ar lygūs.

# data[].attributes.body
1. Žaidimas. „Gyvoji dėlionė“. Eiga: grupė vaikų gauna užduotį savo kūnais sudėlioti augalą, vienas vaikas „šaknis“, guli ant žemės, kitas „stiebas“, atsistoja virš jo, dar kiti „lapai“ ir „žiedas“, rodo ištiestomis rankomis.

2. Žaidimas. „Augalų garsai“. Eiga: grupelės gauna užduotį sugalvoti garsus, kurie galėtų atspindėti tam tikrą augalą ar jo veiksmą. Kaip skamba augalas, kai auga? Kaip sproginėja sėklos?

# data[].attributes.body
Visos grupės veikla:

1. Tyrinėjimas. Vaikai išeina į lauką ir suskaičiuoja, kiek skirtingų augalų jie gali rasti: Kiek medžių? Kiek krūmų? Kiek gėlių?

2. Žaidimas. „Surask mane pagal aprašymą“. Pedagogas duoda trumpus aprašymus: Aš žalias, mano lapai ilgi ir siauri. Mano žiedai geltoni. Vaikai bėga ieškoti augalo, kuris labiausiai atitinka aprašymą. Radę – parodo ir paaiškina, kodėl pasirinko.

3. Tyrinėjimas. „Kur gyvena augalas?“. Vaikai vaikšto su pedagogu ir tyrinėja aplinką. Grupelėms duodamos kortelės: Raskite augalą, kuris auga pavėsyje, saulėje, ant žemės, prie vandens, aukštai.

# data[].attributes.body
Visos grupės veikla:

"Augalų rinkimas". Eiga: vaikai kartu su pedagogu ieško įvairių augalų, žolių, žiedų, lapų, šaknų. Tai gali vykti grupelėmis ar individualiai. Surinkti augalai dedami ant kartoninio pagrindo ar stalo. Vaikai juos apžiūri, lygina, aptaria: kokiu būdu šis augalas dauginasi? Koks šio augalo stiebas? Ar turi šaknį? Vaikai sudėlioja augalus ant kartono, kurdami savo koliažą. Aptariama, ką pavyko rasti, kas labiausiai patiko, ar pavyko atrasti sėklą ar daigelį.